फुटपाथ से अतिक्रमण हटाएगी पुलिस
ट्रैफिकपुलिस आमजन की सुविधा के लिए मुख्य बाजारों में फुटपाथ से अतिक्रमण हटाएगी। टीआई कांतासिंह ने बताया कि शहर के मुख्य बाजारों में फुटपाथ पर अतिक्रमण किए गए हैं। कहीं दुकानदारों ने अपना सामान लगा रखा है तो कहीं ठेले वालों ने। फुटपाथ और सड़कों पर अस्थाई दुकानें भी लगी हुई हैं। ट्रैफिक पुलिस फुटपाथ से अतिक्रमण हटाएगी। गुरुवार को कोयला गली के पास, लाभूजी का कटला और स्टेशन रोड पर होटलों के आगे से अतिक्रमण हटाया गया। स्टेशन रोड पर तो होटल मालिकों ने 10-12 फीट तक गैस सिलेंडर लगाकर फुटपाथ पर ही भट्टियां बना रखी हैं। इन्होंने सुरक्षा के भी कोई इंतजाम नहीं कर रखे, इससे कभी भी हादसा हो सकता है। इस संबंध में जिला कलेक्टर को पत्र लिखकर अतिक्रमण हटवाने के लिए आग्रह किया गया है। पत्र में बताया गया है कि होटलों के आगे अतिक्रमण से रोड की चौड़ाई कम हो गई है। बार-बार जाम लगता है जिससे आमजन को परेशानी होती है। ट्रैफिक पुलिस ने मोहता धर्मशाला के आगे दोनों तरह अतिक्रमण हटाए और होटल मालिकों को आगाह किया।
hin_Deva hin_Deva